2008 йылдың 27 мартында Альвароның Испания милли йыйылма командаһында дебюты була. Итальяндарға ҡаршы иптәштәрсә матчтың 73-сө минутында Арбелоа Серхио Рамосты алмаштыра. Уйын испандар файҙаһына 1:0 иҫәбенә тамамлана. Арбелоа Испания йыйылма командаһы өсөн бөтәһе 56 уйын уйнай, уның составында ике тапҡыр Европа чемпионы (2008, 2012) һәм Донъя чемпионы (2010) була. 2014 йылдың майында Донъя чемпионатында (2014) ҡатнашыусы футболсыларҙың киңәйтелгән исемлегенә инмәгәс, үҙ иленең командаһы өсөн сығыштарын тамамлауы тураһында белдерә.